cyanic-selkie/wikianc huggingface dataset:
శ్రీపతి రాజేశ్వర్ రావు
రాజకీయ జీవితం
శ్రీపతి రాజేశ్వర రావు సినీనటుడు ఎన్టీఆర్ వీరాభిమాని, ఆయన 1962లో అఖిల భారత ఎన్టీఆర్‌ అభిమాన సంఘాన్ని స్థాపించాడు. ఆయన 1983లో జరిగిన అసెంబ్లీ ఎన్నికల్లో ముషీరాబాద్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. రాజేశ్వర రావు అనంతరం టీడీపీలో చేరి 1985, 1994లో జరిగిన ఎన్నికల్లో సనత్‌నగర్ నియోజకవర్గం నుండి పోటీ చేసి ఎమ్మెల్యేగా గెలిచి రెండుసార్లు ఎన్టీఆర్ మంత్రివర్గంలో మంత్రిగా పని చేశాడు.
మరణం
శ్రీపతి రాజేశ్వర్ రావు మూత్రపిండ సంబంధింత వ్యాధితో బాధపడుతూ హైదరాబాద్‌లోని నిమ్స్ ఆస్పత్రిలో చికిత్స పొందుతూ 2013 ఏప్రిల్ 28న మరణించాడు. ఆయనకు భార్య ప్రమీల, కుమారులు సతీష్, సంతోష్, కుమార్తె సత్యలక్ష్మి ఉన్నారు.
మూలాలు
వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1999) వర్గం:తెలుగుదేశం పార్టీ రాజకీయ నాయకులు
ఎస్‌. రాజేందర్ రెడ్డి
సుంకి రాజేందర్‌ రెడ్డి, తెలంగాణ రాష్ట్రానికి చెందిన రాజకీయ నాయకుడు, విద్యావేత్త. ప్రస్తుతం భారత్ రాష్ట్ర సమితి పార్టీ తరపున నారాయణపేట శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. వివిధ కళాశాలలు స్థాపించాడు
జననం, విద్య
రాజేందర్ రెడ్డి 1964, మే 6న రాజేశ్వర్ రెడ్డి- యశోధర దంపతులకు తెలంగాణ రాష్ట్రం, మహబూబ్ నగర్ జిల్లా, కోయిలకొండ మండలంలోని సేరివెంకటాపూర్ గ్రామంలో జన్మించాడు. తండ్రి రాజేశ్వర్‌రెడ్డి జనసంఘ్‌ పార్టీ నాయకుడిగా పనిచేశాడు. 1973, 1978లో రెండుసార్లు మహబూబ్‌నగర్‌ అసెంబ్లీ నియోజకవర్గం నుంచి ఎమ్మెల్యేగా పోటీచేసి ఓడిపోయాడు. రాజేందర్ రెడ్డి కర్ణాటక రాష్ట్రం, గుల్బర్గా యూనివర్సిటీ పరిధిలోని రాయచూర్ వి.వెల్.సి.పి. కళాశాల నుండి 1996లో ఎంఫార్మసీ పూర్తిచేశాడు. రాజేందర్ రెడ్డికి ఇద్దరు అన్నలు (విజయభాస్కర్‌రెడ్డి, రవీందర్‌రెడ్డి), ఒక అక్క (శ్రీలత).
వ్యక్తిగత జీవితం
నాగర్‌కర్నూల్‌ జిల్లా, కల్వకుర్తి మండలం, బైరంపురం గ్రామానికి చెందిన డాక్టర్‌ జగన్మోహన్‌రెడ్డి కుమార్తె స్వాతిరెడ్డితో 1994లో రాజేందర్ రెడ్డి వివాహం జరిగింది. వారికి ఒక కుమారుడు (అమృతరెడ్డి), ఒక కుమార్తె (నందికారెడ్డి) ఉన్నారు.
ఉద్యోగ జీవితం
బీ ఫార్మసీ తరువా హైదరాబాద్‌లోని ఎస్‌ఎల్‌ఎన్‌ కంపెనీలో రూ.350కు నైట్‌డ్యూటీ చేశాడు. 1986 డిసెంబరు 15న బెంగళూరుకు వెళ్ళాడు. చిగ్‌బలాపూర్‌ ఫార్మ కంపెనీలో అధ్యాపకుడిగా చేరి, రెండేళ్ల పాటు ప్రిన్సిపల్‌గా పని చేశాడు. ఒక రూరల్‌ కాలేజీ ఆఫ్‌ ఫార్మసీని లీజుకు చేసుకుని ఐదేళ్లు నడిపి, షాపూర్‌లో ఎంఫార్మసీ కాలేజీ, రాయచూర్‌లో బిఫార్మసీ ఏర్పాటుచేసి మెడికల్‌ కాలేజీ పెట్టాడు.
రాజకీయ విశేషాలు
తెలుగుదేశం పార్టీ ద్వారా రాజకీయ జీవితం ప్రారంభించిన రాజేందర్ రెడ్డి, 2014 లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి తెలంగాణ రాష్ట్ర సమితి పార్టీ అభ్యర్థి కె. శివకుమార్ రెడ్డి పై 2270 ఓట్ల మెజారిటీ తో గెలుపొందాడు. 2016 ఫిబ్రవరిలో టిఆర్ఎస్ పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి బిఎల్ఎఫ్ పార్టీ అభ్యర్థి కె. శివకుమార్ పై 15,187 ఓట్ల మెజారిటీతో గెలుపొందాడు. ఎస్. రాజేందర్ రెడ్డి 26 జనవరి 2022న తెలంగాణ రాష్ట్ర సమితి పార్టీ నారాయణపేట జిల్లా అధ్యక్షుడిగా నియమితుడయ్యాడు.
మూలాలు
వర్గం:జీవిస్తున్న ప్రజలు వర్గం:1964 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2018) వర్గం:తెలంగాణ శాసన సభ్యులు (2014) వర్గం:మహబూబ్ నగర్ జిల్లా వ్యక్తులు వర్గం:మహబూబ్ నగర్ జిల్లా రాజకీయ నాయకులు వర్గం:మహబూబ్ నగర్ జిల్లా నుండి ఎన్నికైన శాసన సభ్యులు వర్గం:పార్టీలు ఫిరాయించిన రాజకీయ నాయకులు
రమేశ్‌బాబు ప్రజ్ఞానంద
తమిళనాడులోని చెన్నైలో 2005లో జన్మించిన రమేశ్‌బాబు ప్రజ్ఞానంద, ప్రపంచంలోనే అతి పిన్న వయసులో  గ్రాండ్ మాస్టర్ టైటిల్ సాధించిన అభిమన్యు మిశ్రా, సెర్గీ కర్జాకిన్, గుకేష్ డి ,జావోఖిర్ సిందరోవ్ తరువాత గ్రాండ్ మాస్టర్ (GM) టైటిల్ సాధించిన ఐదవ-పిన్న వయస్కుడు. ఆన్‌లైన్ ర్యాపిడ్ చెస్ టోర్నీ అయిన ఎయిర్‌థింగ్స్ మాస్టర్స్ ఎనిమిదో రౌండ్‌లో ప్రపంచ నెంబర్ వన్ ఛాంపియన్ మాగ్నస్   కార్ల్‌సెన్‌ను ఓడించడంతో ప్రపంచ ప్రసిద్ధి చెందాడు.
క్రీడా ప్రస్థానం
2013లో అండర్ 8 వరల్డ్ యూత్ చెస్ ఛాంపియన్‌షిప్ గెలిచిన ప్రజ్ఞానంద, ఏడేళ్ల వయసులో ఇంటర్నేషనల్ చెస్ ఫెడరేషన్ మాస్టర్ టైటిల్ సాధించి, 7 సంవత్సరాల వయస్సులోనే ఫిడే మాస్టర్ బిరుదు పొందాడు.2015లో అండర్-10 టైటిల్‌ను గెలుచుకున్నాడు.
2016 వ సంవత్సరం లో, ప్రజ్ఞానంద 10 సంవత్సరాల, 10 నెలల మరియు 19 రోజుల వయస్సులో చరిత్రలో అతి పిన్న వయస్కుడైన అంతర్జాతీయ మాస్టర్‌గా నిలిచాడు. నవంబర్ 2017లో ప్రపంచ జూనియర్ చెస్ ఛాంపియన్‌షిప్‌లో తన మొదటి గ్రాండ్‌మాస్టర్ హోదాను సాధించాడు. 17 ఏప్రిల్ 2018న గ్రీస్‌లో జరిగిన హెరాక్లియన్ ఫిషర్ మెమోరియల్ గ్రాండ్ మాస్టర్ నార్మ్ టోర్నమెంట్‌లో తన రెండవ హోదా పొందాడు. 23 జూన్ 2018న ఇటలీలోని ఉర్టిజీలో జరిగిన గ్రెడిన్ ఓపెన్‌లో ఎనిమిదో రౌండ్‌లో లూకా మొరోనిని ఓడించడం ద్వారా తన మూడవ  హోదాను సాధించి, 12 సంవత్సరాల, 10 నెలల ,13 రోజుల వయస్సులో, అప్పటి రెండవ అతి పిన్న వయస్కుడిగా నిలిచాడు. అతని కంటే ముందు  కర్జాకిన్ 12 సంవత్సరాల 7 నెలల వయస్సులో సాధించాడు.
జనవరి 2018లో, నార్త్ కరోలినాలోని షార్లెట్‌లో జరిగిన షార్లెట్ చెస్ సెంటర్ వింటర్ 2018 గ్రాండ్ మాస్టర్ నార్మ్ ఇన్విటేషనల్‌లో 5.0/9 స్కోర్‌తో ప్రగ్నానంద గ్రాండ్ మాస్టర్ ఆల్డర్ ఎస్కోబార్ ఫోరెరో IM డెనిస్ ష్మెలోవ్‌లతో కలిసి మూడవ స్థానంలో నిలిచాడు.
12 అక్టోబర్ 2019న, అండర్-18 విభాగంలో 9/11 స్కోర్‌తో ప్రపంచ యూత్ ఛాంపియన్‌షిప్‌ను గెలుచుకున్నాడు. [2] డిసెంబర్ 2019లో, 2600 రేటింగ్ సాధించిన రెండవ అతి పిన్న వయస్కుడిగా నిలిచాడు. దీన్ని 14 సంవత్సరాల, 3 నెలల 24 రోజుల వయస్సులో చేసాడు.
ప్రగ్నానంద టాటా స్టీల్ చెస్ టోర్నమెంట్ 2022 మాస్టర్స్ విభాగంలో ఆడాడు, ఆండ్రీ ఎసిపెంకో, విదిత్ గుజరాతీ మరియు నిల్స్ గ్రాండేలియస్‌లపై గేమ్‌లు గెలిచి, చివరి స్కోరు 5½తో 12వ స్థానంలో నిలిచాడు.
మూలాలు
వర్గం:2005 జననాలు వర్గం:చెస్ క్రీడాకారులు వర్గం:గ్రాండ్ మాస్టర్ వర్గం:తమిళనాడు క్రీడాకారులు
అమరావతి కథా సంగ్రహం 1-25
నూరు కథలు అమరావతి కథలు. రచన సత్యం శంకరమంచి ఈ నూరు కథల్నీ ఆంధ్రజ్యోతి వార పత్రిక వారు రెండు సంవత్సరాలపాటు 1975-77 మధ్య ధారావాహికంగా వేశారు. కథలన్నీ కూడా మానవత్వపు విలువలను ఎత్తి చూపటమేకాకుండా, సామాజిక, వ్యక్తిగత బలహీనతలను ఎండగట్టుతూ ఉంటాయి. ఈ కథా సంపుటికి 1979వ సంవత్సరానికి ఆంధ్ర రాష్ట్ర సాహిత్య అకాడమీ బహుమతి లభించింది. ప్రముఖ సినీ దర్శకులు శ్యామ్ బెనగళ్ ఈ కథలను హిందీలో ధారావాహికగా చిత్రీకరించారు. ఈ ధారావాహిక దూరదర్శన్ లో ప్రసారం అయ్యి ఈ కథా సంపుటి ప్రాచుర్యం మరింత పెంచింది. ఈ ధారావాహిక అమరావతిలోనే చిత్రీకరించబడటం విశేషం.
అమరావతి కథలు వ్యాసంలో ఈ పుస్తకం గురించిన వివరాలు, అమరావతి కథల జాబితా ఇవ్వబడ్డాయి. ఒక్కొక్క కథ గురించి మరిన్ని విశేషాలు నాలుగు వేరు వేరు వ్యాసాలలో పొందుపరచబడ్డాయి.
1.వరద
thumb|సుడిగుండంలో ముక్కుపుడక
బయటి లింకులు
వర్గం:తెలుగు కథలు వర్గం:అమరావతి కథలు
నార్పల మండలం
నార్పల మండలం, ఆంధ్రప్రదేశ్ రాష్ట్రంలోని అనంతపురం జిల్లాకు చెందిన మండలం.
మండలానికి ఉత్తరాన పెద్దపప్పూరు, తూర్పున పుట్లూరు, ఆగ్నేయ దక్షిణాల్లో తాడిమర్రి, నైరుతిలో అనంతపురం, బత్తలపల్లె, పశ్చిమాన బుక్కరాయసముద్రం, వాయవ్యంలో శింగనమల మండలాలు సరిహద్దులుగా ఉన్నాయి.
పూసపాటి కృష్ణంరాజు
పూసపాటి కృష్ణంరాజు (ఆగష్టు 20, 1928 - నవంబరు 18, 1994) తెలుగు సాహిత్యంలో ప్రఖ్యాతి వహించిన కథా రచయిత.
జీవిత విశేషాలు
కృష్ణంరాజుగారు 1928, ఆగష్టు 20 న విజయనగరం జిల్లా ద్వారపూడి గ్రామంలో జన్మించారు. 1948లో ఎస్టేట్ అబాలిషన్ ఆక్ట్ (జమీందారీ రద్దు చట్టం) వల్ల ఆస్తులు పోయినా, ఆభిజాత్యాలు పోని కుటుంబాలను దగ్గరనుంచి చూశారు. ఉన్నతవిద్య లేకపోయినా, విశాఖ కాల్టెక్స్ రిఫైనరీ, మద్రాస్ రిఫైనరీస్‌లలో పైప్‌లైన్ నిర్మాణాలలో ముఖ్యపాత్ర వహించేరు. నటుడు, నాటక రచయిత, నాటక ప్రయోక్త కూడా.
రచనలు
పూసపాటి కృష్ణంరాజు కొన్ని కథలే వ్రాసినా అన్ని కథలూ పాఠకాభిమానాన్నిచూరగొన్నాయి.
మరణం
కృష్ణంరాజుగారు అరవై ఆరేళ్ళుదాటాక 1994, నవంబరు 18 న మరణించారు.
అంకిత్ గేరా
అంకిత్ గేరా భారతదేశానికి చెందిన సినిమా నటుడు. ఆయన హిందీ బిగ్ బాస్ 9 లో కంటెస్టెంట్ గా పాల్గొన్నాడు.
కుకుమిస్
కుకుమిస్ (లాటిన్ Cucumis) పుష్పించే మొక్కలలో కుకుర్బిటేసి కుటుంబానికి చెందిన ప్రజాతి. వాటి భౌగోళిక మూలం పెంపకం యొక్క ప్రాంతం. దోసకాయ (కుకుమిస్ సాటివస్) పుచ్చకాయ (కుకుమిస్ మెలో) లను కలిగి ఉన్న కుకుమిస్ జాతికి అనేక అడవి ఆఫ్రికన్ జాతులు ఉన్నాయి, అం దువల్ల పుచ్చకాయ ఆఫ్రికాలో ఉద్భవించిందని అంటారు. భారతదేశంలో అడవి దోసకాయలు ఉన్నాయి. ఆఫ్రికా, ఆస్ట్రేలియా, ఆసియా నుండి 100 కుకుమిస్ ప్రవేశాల కోసం ప్లాస్టిడ్మ,న్యూక్లియర్ మార్కర్ల నుండి డిఎన్ఎ ద్వారా పుచ్చకాయ, దోసకాయ ఆసియా మూలానికి చెందినవని చెపుతున్నారు
చరిత్ర
సమశీతోష్ణ మండలం నుండి ఉష్ణమండల వరకు, తగినంత పొడవు, వెచ్చని పెరుగుతున్న కాలం ఉన్న ఏ ప్రాంతంలోనైనా సాగు చేయవచ్చు, ఇక్కడ 2,000 మీటర్ల ఎత్తులో ఉంటుంది. వార్షిక పగటి ఉష్ణోగ్రతలు 18 - 32 ° c పరిధిలో ఉన్న ప్రాంతాలలో ఇది బాగా పెరుగుతుంది, కానీ 6 - 38 ° c ఇది మంచు తట్టుకోలేనిది కాదు. ఇది 1,000 - 1,200 మిమీ పరిధిలో సగటు వార్షిక వర్ష పాతం   కాని 400 - 4,300 మిమీ,  ఎండిపోయిన తేమ నిలుపుకునే నేల , తక్కువ ఉష్ణోగ్రత   6 - 7.5 పరిధిలో pH , 4.5 - 8.7  ను తట్టుకుంటుంది. మొక్కకు అధిక నీటి అవసరం ముఖ్యంగా డౌండీ బూజు  పంటకు అధిక గాలుల నుండి రక్షణ అవసరం కావచ్చు .వేగంగా పెరుగుతున్న మొక్క, విత్తనాన్నివేసినప్పటినుంచి  నుండి 40 రోజుల్లో పంటకోసం సిద్ధంగా ఉన్న మొదటి పండ్లను ఉత్పత్తి చేయగలదు. విత్తనాలు నాటిన 100 రోజుల నుండి దోసకాయల దిగుబడి మారుతూ ఉంటుంది. ప్రపంచ సగటు హెక్టారుకు 15 టన్నులు; ఉష్ణమండలంలోని చాలా భాగాలలో 5 - 7.5 కిలోల / హెక్టారు సహేతుకమైనదిగా భావిస్తారు; ఐరోపా సాగులో హెక్టారుకు 350 టన్నుల దిగుబడి వస్తుంది. వీటి లో పేరున్న రకాలు చాలా ఉన్నాయి.ఫలదీకరణం జరగకుండా ఉండటానికి చాలా సాగులో తమ మగ పువ్వులు తొలగించాలి, ఎందుకంటే ఫలదీకరణ పండ్లలో చేదు రుచి ఉంటుంది. ఏదేమైనా, అనేక రకాల సాగులు అభివృద్ధి చేయబడ్డాయి, అవి ఆడ పువ్వులను మాత్రమే ఉత్పత్తి చేస్తాయి .ఎక్కువ కాంతి తీవ్రత మగ పువ్వుల సంఖ్యను పెంచుతుంది, తక్కువ కాంతి స్థాయిలు ఎక్కువ ఆడ పువ్వులు ఏర్పడతాయి .దోసకాయ మొక్కల మూలాలు చాలా కలుపు మొక్కల పెరుగుదలను నిరోధించే పదార్థాన్ని స్రవిస్తాయి
ఉపయోగములు
శతాబ్దాలుగా సాంప్రదాయ వైద్య వ్యవస్థలు మూలం ఉన్న దేశాలలో ప్రాధమిక వైద్య వ్యవస్థ, ఇప్పుడు శాస్త్రీయ వైద్య నమూనా యొక్క ప్రస్తుత ఆధిపత్యం,  రోగులకు సమ్మతి కారణంగా మూలికా  ఉత్పత్తుల డిమాండ్ వ్యాధుల చికిత్స కోసం గత మూడు దశాబ్దాలుగా తీవ్రంగా పెరుగుతోంది.పురాతన కాలం నుండి, ఆరోగ్య రుగ్మతలను నయం చేయడానికి, అనేక వ్యాధికారక అంటువ్యాధులను ఎదుర్కోవటానికి అధిక చికిత్సా సామర్థ్యాన్ని కలిగి ఉన్న మందులను మానవులకు అందించడానికి మొక్కలను ఉపయోగిస్తున్నారు 1. కుకుమిస్ సాటివస్ లిన్న్. (దోసకాయ) పొట్లకాయ కుటుంబంలో విస్తృతంగా పండించిన మొక్క, పుచ్చకాయ, స్క్వాష్ గుమ్మడికాయలు వంటి కుకుర్బిటేసి మొక్కలను మందుల తయారీలో వాడుతున్నారు
కుకుమస్ పండించే రాష్ట్రములు భారత దేశం లో హర్యానా, మధ్య ప్రదేశ్, కర్ణాటక, ఆంధ్ర ప్రదేశ్, తెలంగాణ,ఉత్తర ప్రదేశ్, పంజాబ్, కేరళలో పండిస్తారు
జాతులు
మూలాలు
వర్గం:కుకుర్బిటేసి
మంజు
మంజు భారతీయులలో కొందరు మహిళల పేరు.
దిక్సూచి (సినిమా)
దిక్సూచి 2019లో విడుదలైన తెలుగు సినిమా. ఎస్.ఆర్.ఎస్ అసోసియేట్స్ బ్యానర్ పై నర్సింహరాజు రాచూరి, శైలజా సముద్రాల నిర్మించిన ఈ సినిమాకు దిలీప్‌కుమార్‌ సలాది దర్శకత్వం వహించాడు. దిలీప్‌కుమార్‌ సలాది, ‘ఛత్రపతి’ శేఖర్, సమ్మెట గాంధీ, చాందిని, సమీరా, స్వప్నిక, బిత్తిరి సత్తి ప్రధాన పాత్రల్లో నటించిన ఈ సినిమా 26 ఏప్రిల్ 2019న విడుదలైంది.
కథ
దిలీప్ ( దిలీప్ కుమార్ ) ఓ ఛానల్ లో రిపోర్టర్ గా పనిచేస్తుంటాడు. అయితే ట్రైన్ లో వెళ్తున్న సమయంలో ఓ అపరిచితుడు ఫోన్ చేసి నేను చెప్పిన పని చేయకపోతే నీ వాళ్ళని అంతం చేస్తానని హెచ్చరిస్తాడు దాంతో భయపడిపోయిన దిలీప్ ఆ ఆగంతకుడు చెప్పినట్లు చేస్తాడు. అయితే తనకు తెలియకుండానే తన అమ్మ, చెల్లిని కిడ్నాప్ చేస్తాడు దిలీప్ దాంతో వాళ్ళని కాపాడుకోవడానికి ఏం చేశాడు ? అసలు దిలీప్ కు ఫోన్ చేసి తన వాళ్ళని తన చేతే కిడ్నాప్ చేయించిన ఆ ఆగంతకుడు ఎవరు ? అనేదే మిగతా సినిమా కథ.
మూలాలు
వర్గం:2019 సినిమాలు వర్గం:2019 తెలుగు సినిమాలు
నాగావ్
నాగాన్ నగరం పురపాలక సంస్థ ఆధీనంలో ఉంటుంది. ఇది నాగాన్ అర్బన్ అగ్లోమెరేషన్ పరిధిలోకి వస్తుంది. గువహాటి, సిల్చార్, దిబ్రుగర్ నగరాల తరువాత జనాభా, విస్తీర్ణం పరంగా ఇది అస్సాం రాష్ట్రంలోని 4వ అతిపెద్ద నగరం. ఇది శ్రీమంత శంకర దేవ జన్మస్థలం.
భౌగోళికం
బ్రహ్మపుత్ర నదికి ఉపనదిగా ఉన్న కోలాంగ్ నది ఈ నాగావ్ నగరం మీదుగా ప్రవహిస్తోంది. కోలాంగ్ నది ఈ నగరాన్ని నాగావ్, హైబర్గావ్ అనే రెండు విభిన్న ప్రాంతాలుగా విభజిస్తోంది. నాగావ్ నగరానికి ఉత్తరాన సోనిత్పూర్ జిల్లా, బ్రహ్మపుత్ర నది సరిహద్దులుగా ఉన్నాయి. దక్షిణాన పశ్చిమ కార్బి ఆంగ్లాంగ్ జిల్లా, దిమా హసాయో, హోజాయ్ జిల్లాకు సరిహద్దుగా ఉన్నాయి. తూర్పున తూర్పు కార్బి ఆంగ్లాంగ్ జిల్లా, గోలాఘాట్ జిల్లా సరిహద్దుగా ఉన్నాయి. పశ్చిమాన మారిగావ్ జిల్లా సరిహద్దుగా ఉంది.
జిల్లాలో అనేక ప్రాంతాలలో బీళ్ళు, చిత్తడి ప్రాంతాలు, చిత్తడి నేలలు ఉన్నాయి. వీటిలో మరికాలంగ్, పొటకాలంగ్, హరిభాంగా, జోంగల్‌బాలాహు, సమగురి బీల్, గతంగ బీల్ ఉరిగాడంగ్, నవ్‌బాంగా ప్రాంతాలు ఉన్నాయి. ఈ చిత్తడి నేలలు కోలాంగ్, కోపిలి నదుల పూర్వ కాలువలకు సంబంధించినవి.
రోడ్డుమార్గం
జాతీయ రహదారి 36, 37లతో ఈ నాగాన్ నగరం కలుపబడి జాతీయ రహదారి వ్యవస్థలో విలీనం చేయబడింది. దీనిద్వారా అస్సాంలోని ముఖ్యమైన ప్రదేశాలకు సులభంగా చేరుకోవచ్చు. నాగావ్ నగరం నుండి అస్సాంలోని అన్ని ప్రాంతాలకు ప్రభుత్వ బస్సులు నడుపబడుతున్నాయి.
రైల్వేమార్గం
నగరంలోని హైబోర్గావ్ (ధింగ్ గేట్), నాగాన్ ప్రాంతాలలో రెండు రైల్వే స్టేషన్లు ఉన్నాయి. సమీప రైల్వే జంక్షన్ సెన్సువా, మరొకటి చపర్ముఖ్ వద్ద ఉంది.
విమానాశ్రయం
తేజ్‌పూర్ విమానాశ్రయం నగరానికి సమీపంలో ఉంది. గువహాటిలో లోక్ ప్రియా గోపీనాథ్ బోర్డోలోయి అంతర్జాతీయ విమానాశ్రయం ఉంది.
జనాభా
2011నాటి భారతదేశ జనాభా లెక్కల ప్రకారం ఈ నగరంలో 147,231 జనాభా ఉంది. ఇది అస్సాం రాష్ట్రంలోని అతిపెద్ద నగరాల్లో ఒకటి. కర్బీ, తివా (లాలుంగ్) వంటి గిరిజన వర్గాలతో పాటు స్వదేశీ అస్సామీ వర్గాలు నగరవాసులు ఉన్నారు.
రాజకీయాలు
నాగావ్ నగరం నౌగాంగ్ లోకసభ నియోజకవర్గంలో భాగంగా ఉంది.
విద్య
మొట్టమొదటిసారిగా పంతొమ్మిదవ శతాబ్దంలో మైల్స్ బ్రోన్సన్, నాథన్ బ్రౌన్ వంటి క్రైస్తవ మిషనరీలతో జిల్లాలో ఆధునిక విద్యను ప్రవేశపెట్టారు. అస్సామీ సాహిత్యంలో ప్రధాన వ్యక్తి అయిన ఆనందరాం ధేకియల్ ఫుకాన్ తన జీవితంలో ఎక్కువ భాగం నాగావ్‌లో గడిపాడు, అస్సామీ మేధావి గుణభిరామ్ బారువా నాగాన్‌లో సుమారు రెండు దశాబ్దాలు పనిచేశాడు.
పాఠశాలలు
1846లో మైల్స్ బ్రోన్సన్ చేత స్థాపించబడిన నౌగాంగ్ మిషన్ హై స్కూల్ అస్సాంలోని పురాతన పాఠశాల. అస్సాంలో మూడవ పురాతన ప్రభుత్వ పాఠశాలగా 1865లో నౌగాంగ్ ప్రభుత్వ బాలుర ఉన్నత మాధ్యమిక పాఠశాల స్థాపించబడింది. డాసన్ హయ్యర్ సెకండరీ & మల్టీపర్పస్ స్కూల్ కూడా పురాతన పాఠశాల. కేంద్రీయ విద్యాలయ నాగాన్, లయోలా హైస్కూల్, క్రైస్ట్ జ్యోతి పాఠశాలల ఉత్తమ ఆంగ్ల మాధ్యమ పాఠశాలలుగా ఉన్నాయి. హైబర్గావ్ బజార్ సమీపంలో ఉన్న మార్వారీ హిందీ హై స్కూల్ ఉత్తమ హిందీ పాఠశాల గా ఉంది.
పేరున్న ఇతర పాఠశాలలు:
అస్సాం హోమియోపతి వైద్య కళాశాల, ఆసుపత్రి
నాగావ్‌లోని హైబర్గావ్‌లో ఈఅస్సాం హోమియోపతి కళాశాల ఉంది. ఇది 1968 సంవత్సరంలో స్థాపించబడింది. ఇది మొత్తం ఈశాన్య భారతదేశంలో ఏర్పాటు చేయబడ్డ మొదటి హోమియో వైద్య కళాశాల.
నౌగాంగ్ పాలిటెక్నిక్
కుడి|thumb|250x250px| నౌగాంగ్ పాలిటెక్నిక్ అస్సాంలోని పురాతన సాంకేతిక విద్యా సంస్థలలో ఒకటైన నౌగాంగ్ పాలిటెక్నిక్ నాగావ్ నగరంలో ఉంది. నాగావ్‌కు పానిగావ్‌లో ఐటిఐ కూడా ఉంది.
నాగాన్ వైద్య కళాశాల
2016, ఫిబ్రవరిలో అప్పటి అస్సాం ముఖ్యమంత్రి శ్రీ తరుణ్ గొగోయ్ నాగాన్ వైద్య కళాశాలకి పునాది రాయిని వేశారు. దీని నిర్మాణ పనులు అధికారికంగా 2017, ఫిబ్రవరి 18 నుండి ప్రారంభమయ్యాయి. మరికొన్ని రోజుల్లో కళాశాల నిర్మాణం పూర్తవుతుంది.
విశ్వవిద్యాలయం
నాగన్ నగరంలో ప్రతిష్టాత్మక మహాపురుష శ్రీమంత శంకరదేవ విశ్వవిదాలయం ఉంది. ఇందులో పోస్ట్ గ్రాడ్యుయేట్, డాక్టరేట్ స్థాయి కోర్సులు ఉన్నాయి.
క్రీడలు
నాగాన్ నగరంలోని నూరుల్ అమిన్ స్టేడియంకు క్రీడాకారుడు దివంగత నూరుల్ అమిన్ పేరు పెట్టారు. ప్రతి సంవత్సరం ఆగస్టు, సెప్టెంబరులలో ప్రతిష్టాత్మక స్వాతంత్ర్య దినోత్సవ కప్ ఫుట్‌బాల్ టోర్నమెంట్‌కు ఈ స్టేడియంలో జరుగుతుంది. ఇందులో జాతీయస్థాయిలో పేరొందిన జట్లు చాలా వరకు పాల్గొంటాయి. ఐఏఏఎఫ్ ప్రపంచ అండర్20 ఛాంపియన్‌షిప్‌లో ట్రాక్ ఈవెంట్‌లో భారత స్ప్రింటర్, బంగారు పతకం సాధించిన తొలి భారత అథ్లెట్ హిమదాస్ నాగావ్‌లో జన్మించింది.
వెలుపలి లంకెలు
వర్గం:అసోం నగరాలు, పట్టణాలు వర్గం:అసోం
అర్చన
అర్చన భారతీయులలో కొందరు మహిళల పేరు.
ది గ్రే మ్యాన్
ది గ్రే మ్యాన్ 2022లో విడుదల కానున్న యాక్షన్ డ్రామా సినిమా. 2009లో మార్క్ గ్రీనీ రాసిన ‘ది గ్రే మ్యాన్’ నవల ఆధారంగా నిర్మించిన ఈ యాక్షన్ థ్రిల్లర్ లో ర్యాన్ గోస్లింగ్, క్రిస్ ఎవాన్స్, అనా డి అర్మాస్, ధనుష్, వాగ్నోర్ మొయిరా, జెస్సికా హెన్విక్, జూలియా బట్టర్స్ ప్రధాన పాత్రల్లో నటించగా ఆంథోనీ రస్సో, జో రస్సో ఈ సినిమాకి దర్శకత్వం వహించగా నెట్‌ఫ్లిక్స్‌లో జూలై 22న స్ట్రీమింగ్‌ కానుంది.
బయటి లింకులు
వర్గం:2022 సినిమాలు
సిరిసిల్ల రాజేశ్వరి
సిరిసిల్ల రాజేశ్వరి తెలుగు రచయిత్రి. ఆమె అసలు పేరు బూర రాజేశ్వరి. ఆమె కాళ్లనే చేతులుగా మలచుకుని అక్షర సేద్యం చేస్తున్న వికలాంగ కవయిత్రి.
జీవిత విశేషాలు
ఆమె కరీంనగర్ జిల్లా సిరిసిల్లకు చెందిన ఒక నిరుపేద చేనేత కార్మిక కుటుంబానికి చెందిన బూర అనసూయ, సాంబయ్య దంపతులకు 1980లో జన్మించారు. ఆమె పుట్టుకతోనే వికలాంగురాలు. చేతులు వంకర్లుపోయి పని చేయవు. మాటలు రావు. తల నిలబడదు. ఎప్పుడూ వణికిపోతుంటుంది. చేతులు సరిగా పని చేయకపోవడంతో పట్టుదలతో కాళ్లతోనే రాయడం నేర్చుకొని స్థానిక నెహ్రూనగర్ పాఠశాలలో ఏడో తరగతి వరకు చదివింది. తన వైకల్యాన్ని ఆత్మవిశ్వాసంతో అధిగమిస్తూ సాహిత్య లోకంలో తనకో స్థానాన్ని ఏర్పరచుకుంది. ఇలాంటి పరిస్థితుల్లో రాజేశ్వరి తన కాళ్లను చేతులుగా చేసుకొని కవిత్వం రాస్తోంది. ఆమెలోని ఆ ఆత్మవిశ్వాసాన్ని సుద్దాల అశోక్ తేజ గుర్తించారు. ఆమె రాసిన కవితల్ని సుద్దాల ఫౌండేషన్ ద్వారా 'సిరిసిల్ల రాజేశ్వరి కవితలు' పేరుతో పుస్తక రూపంలోకి తెచ్చారు. ఈ పుస్తకాన్ని రవీంధ్రభారతిలో జ్ఞానపీఠ్ అవార్డు గ్రహీత డాక్టర్ సి.నారాయణరెడ్డి ఆవిష్కరించారు.
అమ్మ మీద, తెలంగాణ ఉద్యమం మీద, నేత కార్మికుల మీద, వరకట్న వేధింపుల మీద, స్త్రీలపై జరుగుతున్న అత్యాచారాలపై కవిత్వం రాసింది రాజేశ్వరి. 1999లో కలం పట్టిన రాజేశ్వరి ఇప్పటి వరకు 350కిపైగా కవితలు రాసింది. పత్రికలకు ఎలా పంపాలో తెలియక తన వద్దనే దాచుకుంది. వై ఎస్ రాజశేఖరరెడ్డి జీవిత చరిత్రతో పాటు మూడు జీవిత చరిత్రలను కూడా రాసింది.
కాళ్లతో కవిత్వం రాసి సిరిసిల్ల రాజేశ్వరి సాహితీవేత్తల మెప్పు పొందింది. అంగవైకల్యంపై ఆత్మవిశ్వాసంతో ఆమె విజయం సాధించింది.
పురస్కారాలు
జనవరి 6 2015 న రవీంద్ర భారతిలో సుద్దాల ఫౌండేషన్ సుద్దాల హనుమంతు జానకమ్మ జానపద కళాపీఠం ఆధ్వరంలో సిరిసిల్ల రాజేశ్వరికి సుద్దాల హనుమంతు-జానకమ్మ పురస్కారాన్ని 2014 సంవత్సరానికిగానూ డా. సి .నారాయణ రెడ్డి చేతుల మీదుగా ప్రదానం చేసారు. ఆమె కవితల పుస్తకాన్ని ఆవిష్కరించారు. కాగా, ఈ పురస్కార ప్రదాన కార్యక్రమంలో రాజేశ్వరిని ఆర్థికంగా ఆదుకుంటామని ప్రభుత్వం హామీ ఇచ్చింది.
ప్రభుత్వ సహాయం
రాజేశ్వరికి ప్రతినెలా రూ.10 వేలు పెన్షన్ అందేలా ఏర్పాట్లు చేయాలని తెలంగాణ ముఖ్యమంత్రి కె.చంద్రశేఖర్‌రావు నిర్ణయించారు. వైకల్యాన్ని లెక్కచేయకుండా రచనలు చేస్తున్న రాజేశ్వరిని గుర్తించాలని ముఖ్యమంత్రి కేసీఆర్ నిర్ణయించారు. రూ.10 లక్షలను బ్యాంకులో డిపాజిట్ చేయడం ద్వారా వచ్చిన వడ్డీ సొమ్మును రాజేశ్వరికి పెన్షన్‌గా అందజేయాలని అధికారులను ఆదేశించారు. సీఎం కేసీఆర్‌ ఆదేశాల మేరకు భాషా సాంస్కృతిక శాఖ కార్యాలయంలో జనవరి 11 2015 న రూ.10లక్షల ఫిక్స్‌డ్‌ టర్మ్‌ డిపాజిట్‌ పత్రాన్ని రాజేశ్వరికి అందజేశారు. ఈ డబ్బుపై ప్రతీ నెలా వచ్చే వడ్డీని ఆమెకు భృతిగా అందజేయనున్నారు. జీవితకాలం పాటు ఈ ఆర్థిక సహాయం అందేలా చర్యలు తీసుకున్నామని భాషా సాంస్కృతిక శాఖ సంచాలకులు మామిడి హరికృష్ణ తెలిపారు.
మరణం
గత కొంత కాలంగా అనారోగ్యంతో బాధపడుతున్న 42 ఏళ్ల బూర రాజేశ్వరి ఆరోగ్యం పూర్తిగా క్షీణించి 2022 డిసెంబరు 28న తుదిశ్వాస విడించింది.
ఇతర లింకులు
వర్గం:తెలుగు రచయిత్రులు వర్గం:1980 జననాలు వర్గం:జీవిస్తున్న ప్రజలు వర్గం:రాజన్న సిరిసిల్ల జిల్లా కవయిత్రులు వర్గం:2022 మరణాలు
ఆదిశేషుడు
హిందూ పురాణాల ప్రకారం పాల సముద్రంలో శ్రీ మహావిష్ణువు శయనించే శేషతల్పమే ఆదిశేషుడు. సర్పాలకు ఆద్యుడు, రారాజు. ఈతని అంశలోనే రామాయణంలో లక్ష్మణుడు జన్మించాడు. పురాణాల ప్రకారం సమస్త భూమండలాలు ఆదిశేషుడు తన పడగపై మోస్తున్నాడు. వేయి పడగల నుంచీ నిత్యం విష్ణు కీర్తి వినిపిస్తూ ఉంటుంది. ఈ సర్పానికే అనంత శేషుడనే పేరు కూడా ఉంది.
కశ్యపప్రజాపతికిని కద్రువకును పుట్టిన పుత్రులలో జ్యేష్ఠుఁడు. ఇతఁడు తన తల్లియైన కద్రువ వినతయెడల చేసిన యక్రమమునకు ఓర్వ చాలక, (చూ|| కద్రువ) గంధమాదనము, బదరికాశ్రమము, గోకర్ణము మొదలగు దివ్యక్షేత్రములయందు మహాతపమాచరింపఁగా బ్రహ్మ అతని సత్యనిష్ఠకును ధైర్యమునకును మెచ్చి భూభారమును వహించునట్టి శక్తిని ప్రసాదించి గరుడునితో సఖ్యముగలిగి ఉండుము అని చెప్పెను. అతఁడు అట్లే చేయుచు ఉండెను. మఱియు అతఁడు ఈశ్వరప్రసాదముచే విష్ణువునకు పానుపై వేయిపడగలతో భూమిని మోయుచు నాగులకు అందఱకు రాజై ఉండును. ఇతనికి భృగుమహర్షి శాపమువలన బలరామావతారము కలిగెను.
స్వరూపం
అనంత విశ్వంలో గానీ లేదా అనంత సాగరంలోగానీ చుట్టలు చుట్టలుగా పడుకుని శ్రీ మహావిష్ణువుకు శయ్యగా ఉన్నట్లు ఆదిశేషుని గురించి పురాణాల్లో వర్ణించబడి ఉంటుంది. కొన్ని చోట్ల ఐదు తలలు, కొన్ని చోట్ల ఏడు తలలు ఉన్నట్లు చూపించినా సాధారణంగా ఆదిశేషుడికి కొన్ని వందల తలలు ఉంటాయి.
బయటి లింకులు
వర్గం:పురాణ పాత్రలు
భట్టాచార్య
బెంగాలీ కుల వ్యవస్థ అత్యధిక స్థాయికి చెందిన  బ్రాహ్మణులుగా ఈ భట్టాచార్య ఉన్నారు.
చరిత్ర
భట్టాచార్య అనేది ప్రాచీన బెంగాలీలో బ్రాహ్మణులకి గొప్ప పేరుగాంచిన కులము. మధ్యయుగ కాలంలో భారత దేశ రాజులు నిర్వహించే పవిత్రమైన యాగాలు వంటివి చేసేవారు. అయితే ఆధునిక కాలంలో, భట్టాచార్యులు సమాజంలో ప్రతి త్రైమాసికంలో దాదాపుగా కనిపిస్తారు. సాధారణంగా భట్టాచార్య ఒక ఇంటిపేరుగా వాడుతున్నారు. ఈ పదాన్ని సంస్కృత అర్థం వేద పూజారి, గురువుగా అర్థము ఉన్నాయి.
ప్రముఖ వ్యక్తులు
అభిజిత్ భట్టాచార్య (జననం 1958), భారతీయ ప్రముఖురాలు, బాలీవుడ్ నేపధ్య గాయకుడు, స్వరకర్త
పశ్చిమ బెంగాల్ శాసనసభ సభ్యుడు, పశ్చిమ బెంగాల్ యూత్ కాంగ్రెస్ అధ్యక్షుడు.
మూలాలు
వర్గం:బెంగాల్ చరిత్ర వర్గం:కులాలు
వంగా గీత
వంగా గీత (జననం 1964 మార్చి 1) ఒక భారతీయ రాజకీయ నాయకురాలు. వైయస్ఆర్ కాంగ్రెస్ పార్టీ సభ్యురాలిగా ఆంధ్రప్రదేశ్ లోని కాకినాడ నుండి భారత పార్లమెంటు దిగువ సభ అయిన లోక్‌సభకు ఆమె ఎన్నికయ్యింది. ఆమె ఇంతకుముందు పార్లమెంటు సభ్యురాలు, రాజ్యసభలో ఆంధ్రప్రదేశ్‌కు ప్రాతినిధ్యం వహిస్తూ, భారత పార్లమెంటు ఎగువ సభ లో తెలుగు దేశమ్ పార్టీకి ప్రాతినిధ్యం వహించింది.
రాజకీయ జీవితం
వంగా గీత 1983లో రాజకీయాల్లోకి వచ్చింది. ఆమె 1985 నుంచి 87 వరకూ మహిళా శిశు సంక్షేమ రీజనల్‌ చైర్‌ పర్సన్‌గా, 1995లో కొత్తపేట జెడ్పీటీసీగా, 1995 నుంచి 2000 వరకూ తూర్పు గోదావరి జిల్లా జెడ్పీ చైర్‌ పర్సన్‌గా పని చేసింది. వంగా గీత 2000 నుంచి 2006 వరకూ రాజ్యసభ సభ్యురాలిగా, 2009 నుంచి 2014 వరకూ పిఠాపురం ఎమ్మెల్యేగా పని చేసింది. ఆమె 2019లో వైయస్ఆర్ కాంగ్రెస్ పార్టీ నుండి కాకినాడ లోక్‌సభ స్థానం నుండి పోటీ చేసి ఎంపీగా గెలిచింది.
మూలాలు
వర్గం:జీవిస్తున్న ప్రజలు వర్గం:1964 జననాలు వర్గం:తెలుగుదేశం పార్టీ రాజకీయ నాయకులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
డేంజర్ లవ్ స్టోరీ
డేంజర్ లవ్ స్టోరీ 2019లో విడుదలైన తెలుగు సినిమా. లక్ష్మీకనక వర్షిణి క్రియేషన్స్ బ్యానర్ పై అవధూత గోపాలరావు నిర్మించిన ఈ సినిమాకు శేఖర్ చంద్ర దర్శకత్వం వహించాడు. ఖయ్యూం, మధులగ్నదాస్, గౌరవ్, అథియా హీరో హీరోయిన్లుగా నటించిన ఈ సినిమా ఆడియోను జులై 17, 2018న విడుదల చేసి, సినిమాను 26 ఏప్రిల్ 2019న విడుదల చేశారు.
బోయ జంగయ్య
బోయ జంగయ్య (అక్టోబరు 1, 1942 - మే 7, 2016) ప్రముఖ రచయిత. నాటికలు, కవిత్వం, కథ, నవలలు మొదలైన ప్రక్రియల్లో ఆయన రచనలు చేశాడు. దళిత సాహిత్య స్ఫూర్తి ప్రధాతగా నిలిచాడు.
జీవిత విశేషలు
జంగయ్య నల్గొండ జిల్లా, రామన్న పేట తాలూకాలోని పంతంగి గ్రామంలో ఎల్లమ్మ, మల్లయ్య దంపతులకు 1942 అక్టోబరు 1 న జన్మించారు. బి.ఏ, డి.లిట్‌ చదివారు. వృత్తి రీత్యా ప్రభుత్వ ఖజానాలు, లెక్కల శాఖలో చాలాకాలం పనిచేసి పదవీ విరమణ చేశారు. ఆయన చదువుకున్న చదువు చేసిన ఉద్యోగం సాహిత్యంతో ఏమాత్రం సంబంధం లేకున్నా హృదయంలో సాహిత్యానుబంధం ఏర్పడింది.
రచయితగా
డా బోయ జంగయ్య బాలల కోసం అనేక పుస్తకాలు ప్రచురించారు. పిల్లల కోసం కథలు, గేయాలు, కవితలు, నాటికలు రాశారు. 2006లో వీరు ప్రచురించిన ‘మన వడు చెప్పిన కథలు’ మంచి గుర్తింపు పొందిం ది. 1999లో ‘గుజ్జనగూళ్ళు’ అదే సంవత్స రం పిల్లల కోసం ‘ఆటలు-పాటలు’ పుస్తకాలు ప్రచురితమయ్యాయి. 2002లో ‘మాటల ఆటలు’, 2003లో ‘చిలకల పలుకులు’, 2004లో ‘మన నేతలు’, అదే సంవత్సరం ‘టీవీ ముచ్చట్లు’, 2005లో ‘మనం మారాలి’ పుస్తకాలు ప్రత్యేకంగా పిల్లల కోసం రాసినవే. ఈ పుస్తకాలన్నీ డా బోయజంగయ్యను బాల సాహితీశిల్పిగా నిలబెట్టాయి. జంగయ్యగారిని సాహితీప్రియులు, సన్నిహితులు ముద్దుగా ‘బోజ’ అని పిలుచుకుంటారు.
నిజానికి ‘బోజ’ పెద్దల కోసం సాంఘిక కథ లు రాయడంలో దిట్ట. లోకం, గొర్రెలు, ఎచ్చ రిక, దున్న రంగులు, చీమలు, తెలంగాణ వెతలు, బోజ కథలు, బొమ్మలు, ఉప్పు నీరు, ఇప్పపూలు, ఆమె, అడవిపూలు, దాడి కథా సంపుటాలు... దేశం కోసం, కొత్త బాటలు, ఆలోచించండి నాటికలు రాశారు. నడుస్తున్న చరిత్ర, వెలుతురు, బోజ కవితలు అనే కవితా సంపుటాలు ప్రచురించారు. జాతర, జగడం, ఆలోచించండి నవలల రాశారు.
డా బోజ రాసిన ‘జాతర’ నవల మైసూరు విశ్వవిద్యా లయం 1995లో బి.ఏ. ఎడ్‌, ఉపవాచకంగా ఎన్నుకుంది. అలాగే ‘గొర్రెలు’ పుస్తకం ఉస్మానియా విశ్వ విద్యాలయం ఎం.ఎ తెలుగు కు ఉపవాచ కంగా తీసు కుంది. ఇదే పుస్తకం ఆంధ్రా విశ్వ విద్యాల యం కూడా ఉపవా చకంగా తీసు కోవడం విశే షం. ‘డా అంబేడ్కర్‌’ వచన కవిత 8వ తరగతి వాచకానికి పాఠ్యాంశంగా తీసుకున్నారు.
రచనలు
1963లో ‘‘కష్టసుఖాలు’’ నాటికను తన తొలిపుస్తకంగా ప్రచురించిన వీరి కలం నుండి అనేక రచనలు వెలువడ్డాయి.వీరి తొలికథ‘‘ జీవితమలుపులు’’ ఆ తర్వాత విస్తృతంగానే రాసినా, విశిష్టమైన కథల్ని రాశారు.‘‘లోకం, గొర్రెలు (1981), ఎచ్చరిక (1984), దున్న(1989), రంగులు (1984), చీమలు (1996), తెలంగాణ వెతలు (1998), బోజ కథలు ( 2000), బమ్మలు (2002), ఉప్పనీరు (2002), ఇప్పపూలు (2003), ఆమె ( 2004) మొదలైన కథా సంపుటాలుగా ప్రచురించారు. మనుషుల్లోని క్రూరత్వాన్ని ప్రతీకాత్మకంగా చెప్పడానికి జంతువుల కంటే వికృతంగా ప్రవర్తించేదోపిడీదారుల గురించి గొర్రెలు కథలు రాశారు.అంబేద్కర్‌, జగజ్జీవన్‌, గుర్రం జాషువ, కె.ఆర్‌.నారాయణన్‌ ల జీవిత చరిత్రల్ని రాశారు.వీటితో పాటు బాలల కోసం ప్రత్యేకించి ‘‘బడిలో చెప్పనిపాఠాలు’’, గుజ్జనగూళ్ళు, ఆటలు`పాటలు, చిలకల పలుకులు మొదలైనవి రాశారు. జాతర (1989) నవలిక
మరణం
కొంతకాలం నుంచి పక్షవాతం కారణంగా తీవ్ర అనారోగ్యంతో బాధపడుతున్న జంగయ్య హైదరాబాద్ వనస్థలిపురంలోని తన కుమారుడి నివాసంలో మే 7, 2016 న కన్నుమూసారు.
యితర లింకులు
వర్గం:తెలుగు రచయితలు వర్గం:1943 జననాలు వర్గం:బాల సాహితీకారులు వర్గం:2016 మరణాలు వర్గం:యాదాద్రి భువనగిరి జిల్లా రచయితలు
మేస్త్రీ (2005 సినిమా)
మేస్త్రీ కె.ఎస్. నాగేశ్వరరావు దర్శకత్వంలో ఇండియన్ ఫిల్మ్‌ కార్పొరేషన్ బ్యానర్‌పై ఆర్.వి.రావు నిర్మించిన తెలుగు సినిమా. 2005, అక్టోబర్ 29న విడుదలైన ఈ సినిమాలో శశికాంత్, నేహా ఒబెరాయ్ జంటగా నటించారు.
బయటిలింకులు
యూట్యూబులో మేస్త్రి వర్గం:కోట శ్రీనివాసరావు నటించిన సినిమాలు వర్గం:బ్రహ్మానందం నటించిన సినిమాలు వర్గం:ఆలీ నటించిన సినిమాలు వర్గం:సుమన్ నటించిన చిత్రాలు వర్గం:సుత్తి వేలు నటించిన సినిమాలు వర్గం:ఉత్తేజ్ నటించిన చిత్రాలు
శేరిలింగంపల్లి మండలం
శేరిలింగంపల్లి మండలం, తెలంగాణ రాష్ట్రంలోని రంగారెడ్డి జిల్లాకు చెందిన ఒక మండలం. శేరిలింగంపల్లి, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం రాజేంద్రనగర్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  26  రెవెన్యూ గ్రామాలు ఉన్నాయి. నిర్జన గ్రామాలు లేవు.
గణాంకాలు
thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం 2011 భారత జనాభా గణాంకాల ప్రకారం జనాభా - మొత్తం 3,09,320 - పురుషులు 1,60,556 - స్త్రీలు 1,48,764. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 96 చ.కి.మీ. కాగా, జనాభా 309,320. జనాభాలో పురుషులు 160,556 కాగా, స్త్రీల సంఖ్య 148,764. మండలంలో 74,614 గృహాలున్నాయి.
మైసూర్ మంజునాథ్
మైసూర్ మంజునాథ్ ఒక కర్ణాటక సంగీత వాయులీన విద్వాంసుడు. తన సోదరుడు మైసూర్ ఎం.నాగరాజతో కలిసి మైసూర్ బ్రదర్స్ పేరుతో జంటగా వయోలిన్ కచేరీలు నిర్వహిస్తున్నాడు. కంచి కామకోటి పీఠానికి ఇతడు ఆస్థాన విద్వాంసుడు. యదువీర మనోహరి, భరత అనే రెండు కొత్త రాగాలను సృష్టించాడు.
విశేషాలు
మంజునాథ్ 1969 అక్టోబరు 5న మైసూరులో జన్మించాడు. ఇతడు తన సోదరునితో కలిసి తండ్రి ఎస్.మహదేవప్ప వద్ద వయోలిన్‌లో శిక్షణ తీసుకున్నాడు. ఇతడు తన మొట్టమొదటి కచేరీ తన 8వ యేట నిర్వహించి బాలమేధావిగా గుర్తించబడ్డాడు.
విద్య
ఇతడు మైసూరు విశ్వవిద్యాలయం నుండి సంగీతంలో స్నాతకోత్తర విద్యను చదివి మొదటి ర్యాంకును సంపాదించి నాలుగు బంగారు పతకాలను పొందాడు. మైసూరు విశ్వవిద్యాలయం నుండి సంగీతంలో పి.హెచ్.డి. చేసి డాక్టరేట్‌ను సంపాదించాడు.
వృత్తి
ఇతడు తన 8వ యేటి నుండి తన తండ్రితో, సోదరునితో కలిసి కచేరీలు చేయసాగాడు. ఇతడు తన అన్న మైసూర్ ఎం.నాగరాజతో కలిసి మైసూర్ బ్రదర్స్ పేరుతో కచేరీలు చేడాడు. ఇతడు లండన్‌లోని రాయల్ ఆల్బర్ట్ హాల్, ఆస్ట్రేలియా లోని సిడ్నీ ఒపేరా హౌస్, ఇంటర్నేషనల్ వయోలిన్ కాన్ఫరెన్స్, అమెరికాలో కామన్ థ్రెడ్ మ్యూజికల్ ఫెస్టివల్, మెలబోర్న్‌లో ఫెడరేషన్ స్క్వేర్, వరల్డ్ మ్యూజిక్ ఫెస్టివల్, చికాగో, ఆక్స్‌ఫర్డ్ విశ్వవిద్యాలయం, గ్వాలియర్‌లో తాన్‌సేన్ సంగీత్ సమారోహ్, సింగపూర్‌లోని ఎస్ప్లనేడ్ థియేటర్, బి.బి.సి వారి వరల్డ్ మ్యూజిక్ సిరీస్, న్యూ మెక్సికోలో శాంటా - ఫె ఫెస్టివల్, ఇరాన్‌లోని పర్షియన్ అకాడమీ ఆఫ్ కల్చర్, కోల్‌కాతా డోవర్‌లేన్ మ్యూజిక్ ఫెస్టివల్, ఇండియా ఇంటర్నేషనల్ సెంటర్ మొదలైన వేదికలపై తన వాయులీన ప్రదర్శన కావించాడు. ఇతడు అంతర్జాతీయ కళాకారులు నెడ్ మెక్‌గోవన్, ఫాబ్రిజియో కాసోల్, జై ఉత్తల్, జో క్రావెన్, ఫ్రెడ్ హామిల్టన్, టాడ్ హాబీ, భారతీయ కళాకారులు విశ్వమోహన్ భట్, రోను మజుందార్, ఎన్.రాజం, తేజేంద్ర మజుందార్ మొదలైన వారితో కలిసి సంగీత ప్రదర్శనలు కావించాడు.
ఇతడు మైసూరు విశ్వవిద్యాలయానికి సాంస్కృతిక రాయబారిగా నియమించబడ్డాడు. ఇతడు యదువీర మనోహరి, భరత అనే కొత్త రాగాలను సృష్టించాడు. ఇతడు ఇటీవల యోగా ఆంథమ్‌ అనే పేరుతో ప్రపంచ సంగీత కళాకారులతో కలిసి చేసిన కార్యక్రమం దేశవ్యాప్తంగా గుర్తింపును పొందింది. కరోనా మహమ్మారిపై ఇతడు 20మంది ప్రపంచ కళాకారులతో తయారు చేసిన లైఫ్ ఎగైన్ అనే పాటను ఇండియన్ కౌన్సిల్ ఫర్ కల్చరల్ రిలేషన్స్ (ఐ.సి.సి.ఆర్) 150 దేశాలలో విడుదల చేసింది.
అవార్డులు, గౌరవాలు
ఇతడు సంగీత నాటక అకాడమీ అవార్డు పొందిన యువ కళాకారులలో ఒకడు. కర్ణాటక ప్రభుత్వం ఇతడిని రాజ్యోత్సవ ప్రశస్తి పురస్కారంతో గౌరవించింది. ఇతడు అమెరికన్ ఇన్‌స్టిట్యూట్ ఆఫ్ వరల్డ్ కల్చర్ వారిచే ఎక్సలెన్స్ అవార్డు, ఇండో అమెరికన్ ఆర్ట్స్ కౌన్సిల్ వారిచే సన్మానం, మ్యూజిక్ అకాడమీ వారిచే ఉత్తమ వయోలినిస్ట్ అవార్డు, ఇండియన్ ఫైన్ ఆర్ట్స్ సొసైటీ వారి ఉత్తమ వయోలినిస్ట్ అవార్డు, ఆర్యభట్ట అవార్డు, ఒక్లహామా యూనివర్సిటీ వారి మెరిటోరియస్ అవార్డు, సంస్కృతి సంచార అవార్డు, వై.టి.తాతాచారి జాతీయ అవార్డు, చౌడయ్య జాతీయ అవార్డు, కర్ణాటక గానకళా పరిషత్తు వారిచే గానకళా భూషణ అవార్డు, సంగీత సామ్రాట్టు, సంగీత రత్న, సంగీత విద్వన్మణి, గాన వారిధి, తంత్రీ వాద్య శిరోమణి, రామ గానకళాచార్య సంగీత వేదాంత ధురీణ మొదలైన బిరుదులు సంపాదించాడు. కంచి కామకోటి పీఠం ఇతడిని ఆస్థాన విద్వాంసుడిగా నియమించింది.
బయటి లింకులు
వర్గం:1969 జననాలు
వర్గం:సంగీత నాటక అకాడమీ అవార్డు గ్రహీతలు వర్గం:మైసూరు వ్యక్తులు వర్గం:కర్ణాటక సంగీత విద్వాంసులు
కాటంరాజు నారాయణ రావు
కాటంరాజు నారాయణ రావు 12 ఆక్టోబర్ 1931 న మచిలీపట్నం గ్రామంలో జన్మించాడు. నారాయణరావు గారు భారత తనిఖీలు, అకౌంట్స్ సర్వీస్ నుండి పదవీ విరమణ పొందాడు తన తల్లి K. సరస్వతి దేవి నుండి జ్యోతిషం నేర్చుకున్నాడు. జ్యోతిష పాఠశాల భారతీయ విద్య భవన్, న్యూఢిల్లీ స్థాపకుడు.వేద జ్యోతిష్కులు అమెరికన్ కౌన్సిల్ రెండవ సదస్సు 1993లో ముఖ్య అతిథి. వేదంగా జ్యోతిష్కాన్ని పాఠ్యాంశంగా ఇండియాన్ యునివర్ససిటిలో ప్రవేశపెట్టాడు
బయటి లింకులు
వర్గం:జ్యోతిష పండితులు వర్గం:1931 జననాలు వర్గం:కృష్ణా జిల్లా జ్యోతిష్యులు వర్గం:కృష్ణా జిల్లా రచయితలు
సోమరాజు సుశీల
సోమరాజు సుశీల ప్రసిద్ధ తెలుగు రచయిత్రి.
జీవిత విశేషాలు
ఈమె తూర్పుగోదావరి జిల్లా, సిద్ధం గ్రామంలో 1945, ఏప్రిల్ 28న జన్మించింది. రసాయన శాస్త్రంలో పీహెచ్‌డీ చేసింది. విజయవాడ స్టెల్లా మేరీ కాలేజీలో కెమిస్ర్టీ లెక్చరర్‌గాను, తరువాత 1966 నుండి 1974 వరకు పూణెలోని నేషనల్‌ కెమికల్‌ లేబొరేటరీలో పనిచేసింది. 1974లో హైదరాబాద్ లో భాగ్యనగర్‌ లేబొరేటరీస్‌ సంస్థను ఏర్పాటు చేసింది. సుదీర్ఘకాలం సుశీల అఖిలభారత మహిళా శాస్త్రవేత్తల సంఘం అధ్యక్షురాలిగానూ, భారతీయ తయారీ సంస్థల సంఘం అధ్యక్షురాలిగానూ బాధ్యతలు నిర్వహించింది. 2014 వరకు రాష్ట్రీయ స్వయంసేవక్ సంఘ్ బౌద్ధిక్‌ ప్రముఖ్‌గా, ప్రాంత సంపర్క్‌ ప్రముఖ్‌గా బాధ్యతలు నిర్వర్తించింది. ఈమెకు భర్త సోమరాజు, కూతురు శైలజ ఆకుండి, కుమారుడు సోమరాజు శ్రీకాంత్‌లు ఉన్నారు.
సాహిత్యసేవ
ఈమె చాలా ఆలస్యంగా తన నడిమి వయసులో కలం పట్టి, మంచి రచనలను సృజించింది. ఇల్లేరమ్మ కథలతో ప్రసిద్ధికెక్కింది. శాస్త్రవేత్త డాక్టర్‌ వై.నాయుడమ్మ జీవితకథను ఆయన కోరికమేరకు రచించింది. ఓ పత్రికలో పెళ్ళిపందిరి శీర్షికను చివరిదాకా కొనసాగించింది. తన రచనల్లో హాస్యానికి పెద్దపీట వేసింది.
మూలాలు
వర్గం:తెలుగు రచయిత్రులు వర్గం:తెలుగు కథా రచయితలు వర్గం:మహిళా శాస్త్రవేత్తలు వర్గం:1945 జననాలు వర్గం:2019 మరణాలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1983)
వనరులు
వర్గం:సినిమా జాబితాలు Discography వర్గం:పాటలు వర్గం:జాబితాలు
అలియా సబూర్
అలియా సబూర్ (జననం: 1989 ఫిబ్రవరి 22) ఒక అమెరికన్ మెటీరియల్స్ శాస్త్రవేత్త, న్యాయవాది. ఈమె ప్రపంచంలో అతి చిన్న ప్రొఫెసర్ గా రికార్డు సృష్టించింది.
ప్రారంభ జీవితం, విద్య
సబూర్ న్యూయార్క్ సిటీ, న్యూయార్క్ లో జన్మించింది. ఈమె తల్లి జూలీ సబూర్ 1995 వరకు న్యూస్ 12 లాంగ్ ఐల్యాండ్ రిపోర్టర్‌గా పనిచేసింది. ఆమె 1980 లో మహమ్మద్ సబూర్ అనే ఒక పాకిస్తానీయుని పెళ్ళి చేసుకుంది. వీరికి అలియా 1989 ఫిబ్రవరి 22 న జన్మించింది. ఈమె 9 సంవత్సరాల వయసులో టే క్వాన్ డోలో బ్లాక్ బెల్ట్ అందుకుంది. ఈమె 2006 లో డ్రెక్స్ల్ విశ్వవిద్యాలయము నుంచి ఎం.ఎస్ పట్టాను అందుకుంది. అలియా డ్రెక్స్ల్ యూనివర్సిటీ నుండి 2007 డీన్ ఫెలోషిప్ గ్రహీత.
మూలాలు
వర్గం:1989 జననాలు వర్గం:జీవిస్తున్న ప్రజలు
వార్తల వెనుక కథ
వార్తల వెనుక కథ పుస్తకం ప్రముఖ పత్రికా సంపాదకులు, పాత్రికేయులు తమ వృత్తిజీవితంలో ఎదురైన విశేషాలు మలచిన వ్యాసాల సంకలనం. సంకలనానికి కె.రామచంద్రమూర్తి, కట్టా శేఖర్‌రెడ్డి సంపాదకులుగా వ్యవహరించారు. మొత్తం 44మంది పాత్రికేయులు, సంపాదకులు రచించిన వ్యాసాలు ఈ సంకలనంలో చోటుచేసుకుంది.
రచన నేపథ్యం
న్యూ మీడియా కమ్యూనికేషన్స్ సంస్థ ప్రచురించిన ఈ గ్రంథం మార్చి 2007లో తొలి ముద్రణ పొందింది. సాహిత్యంలో విలేకరులు వార్తాసేకరణలోనూ, సేకరించిన వార్తను ప్రజలకు అందించడంలోనూ, ఆపై పత్రికల్లో ప్రచురణ అయ్యాకా వచ్చే ప్రతిస్పందనలోనూ ఉండే విషయాలను గ్రంథస్థం చేయడం ఉన్నదే. ప్రపంచ ప్రఖ్యాత న్యూయార్క్ టైమ్స్ తమ విలేకరులు వార్తాల సేకరణ మొదలుకుని వివిధ సందర్భాల్లో పొందే అనుభవాలను గ్రంథస్థం చేయించి వర్కింగ్ ప్రెస్ పేరిట ప్రచురించింది. అయితే తెలుగులో మాత్రం జర్నలిస్టుల వృత్తిపరమైన అనుభవాలు అంతగా రాలేదు. ఈనాడు జర్నలిజం స్కూలు ప్రిన్సిపాల్ ఎం.నాగేశ్వరరావు జర్నలిస్టు కరదీపిక గ్రంథం ఆవిష్కరణ సందర్భంగా తెలుగులో యువ పాత్రికేయులకు ఉపయోగపడే శిక్షణ మాన్యువల్స్ ఎక్కువగా రావాల్సిన అవసరం ఉందని చేసిన సూచనే ఈ పుస్తకానికి నాంది పలికిందని సంపాదకుడు కట్టా శేఖర్‌రెడ్డి పేర్కొన్నారు. అనంతరం కొందరు పాత్రికేయులతో కొత్తగా వ్యాసాలు రాయించి, మరికొందరి వ్యాసాలు తెలుగులోకి అనువదించి పుస్తకాన్ని రూపొందించారు.
రచయితలు
ఈ పుస్తకం కోసం పత్రికారంగంలో అనుభవమున్న పలువురు పాత్రికేయులు, సంపాదకులు కొన్ని వార్తల రచనలో పొందిన అనుభవాలను వ్యాసాలుగా రాశారు. ఆ రచయితల జాబితా ఇది:
ఎం. సి. సేతల్వాద్
ఎం.సి సేతల్వాద్ (1884 – 1974) భారతీయ న్యాయవాది. అతను అత్యధిక కాలం భారతదేశానికి సేవలంచిందిన మొదటి అటార్నీ జనరల్. (1950–1963). భారతదేశ ప్రభుత్వంచే దేశంలో చట్టబద్ధమైన సంస్కరణలకు తప్పనిసరిగా ఉండవలసిన "మొదటి భారతదేశ న్యాయ కమీషన్"కు అతను చైర్మన్ గా (1955–1958) కూడా వ్యవహరించాడు. 1961 లో అతను బార్ కౌన్సిల్ ఆఫ్ ఇండియాకు చైర్మన్ గా కూడా ఉన్నాడు.
అతను 1957లో భారత ప్రభుత్వ రెండవ అత్యున్నన పురస్కారం పద్మవిభూషణ్ పురస్కారం పొందాడు.
జీవితం
అతను ప్రముఖ న్యాయవాది "చిమన్‌లాల్ హరిలాల్ సేతల్వాద్" కుమారుడు. మోటీలాల్ చిమన్‌లాల్ సేతల్వాద్ బొంబాయిలో పెరిగాడు. అతను ముంబై లోని ప్రభుత్వ న్యాయ కళాశాలలో చదివాడు.
అతను బొంబాయిలో న్యాయవాదిగా ప్రాక్టీసు ప్రారంభిచాడు. తరువాత బొంబాయి అడ్వకేటి జనరల్ గా సేవలనంచించాడు. 1950 లో జవహర్లాల్ నెహ్రూ ఆధ్వర్యంలో భారతదేశ ప్రభుత్వం యొక్క నిర్మాణాత్మక కాలంలో భారత అటార్నీ జనరల్ గా పదవీ బాధ్యతను చేపట్టాడు.
అతను కొన్నిసార్లు ప్రభుత్వ ముఖ్యమైన కేసులు, మరికొన్నిసార్లు వివాదస్పద కేసులలో వాదించాడు. అతను భారత-పాకిస్తాన్ సరిహద్దు కోసం రాడ్‌క్లిఫ్ ట్రిబ్యునల్లో, కాశ్మీర్ పై అనేక UN కార్యకలాపాలతో కూడా పాల్గొన్నాడు.అతను భారతదేశ మొదటి న్యాయకమిషన్ కు చైర్మన్ గా కూడా వ్యవహరించాడు. ఈ సంస్థ కీలకమైన సంస్కరణలు, శాసనంపై ప్రభుత్వానికి సలహా ఇవ్వలేదు కానీ కమిషన్ యొక్క భవిష్యత్తు కార్యాచరణకు ఒక ప్రణాళికను రూపొందించింది.
అతను 1974లో మరణించాడు.
వ్యక్తిగత జీవితం
అతని కుమారుడు అతుల్ సేతల్వాద్ (1933 అక్టోబరు 25 - 2010 జూలై 22) ముంబైలో న్యాయవాది. కోడలు సీతా సేతల్వాద్ గ్రామీణ కళల కళాకారిణి. మనుమరాలు తీస్తా సేతల్వాద్ జర్నలిస్టు, విద్యావేత్త.
బయటి లింకులు
వర్గం:1884 జననాలు వర్గం:1974 మరణాలు వర్గం:పద్మవిభూషణ పురస్కార గ్రహీతలు
ఇండోలిపి
thumb|200px|right|ఇండోలిపి వారి ఈ-తెలుగు ఫాంటు నమూనా
ఇండోలిపి (లేదా INODLIPI) అనేది భారతీయవేత్తలకు (Indologists), భాషావేత్తలకు ఉద్దేశించిన బహుళ ప్రయోజనకారక మృదు పరికరాల సముదాయం. దీనిలో చాలా భారతీయ భాషల ఫాంటులతో బాటు ఇతర ఉపయుక్త మృదులాంత్ర పరికరాలు కూడా ఉన్నాయి. ఇండోలిపి అనేది ఇండోలాజిస్టులు, భాషాశాస్త్రవేత్తల కొరకు ఒక బహుళ ప్రయోజన టూల్ బాక్స్. ఇందులో గ్రాంథా, బెంగాలీ, దేవనాగరి, గుజరాతీ, గుర్ముఖి, కన్నడ, మలయాళం, ఒరియా, సింహళ, తమిళం, తెలుగు, టిబెటన్ లిపులకు ఓపెన్ టైప్ ఫాంట్లు ఉన్నాయి. ప్యాకేజీ లాటిన్ ట్రాన్స్ లిటరేషన్ ఫాంట్ ని కూడా అందిస్తుంది. ఇండోలిపి ఫ్రీవేర్ గా పంపిణీ చేయబడుతుంది. దీనిని శాస్త్రీయ, వ్యక్తిగత ప్రయోజనాల కొరకు ఉచితంగా ఉపయోగించవచ్చు. మొత్తం లేదా దాని యొక్క ఏదైనా కాంపోనెంట్ లు (ఫాంట్ లతో సహా) యొక్క వాణిజ్య ఉపయోగం లేదా పంపిణీ అనుమతించబడదు,
నేపథ్యం
ఉపయోగాలు
చాలా భారతీయ స్క్రిప్ట్ ల కొరకు ఓపెన్ టైప్ ఫాంట్ లు,
ఒక లాటిన్ ఫాంట్ లో ఇండిక్ స్క్రిప్ట్ ల యొక్క "తక్షణ" ట్రాన్స్ లిటరేషన్,
ఒక యూనీకోడ్ ఆధారిత లాటిన్ ఫాంట్ పాశ్చాత్య భాషలో అన్ని అనువాద చిహ్నాలను కలిగి ఉన్న పాశ్చాత్య భాషలో, ప్రస్తుతం చెల్లుబాటు అయ్యే IPA చిహ్నాలను కలిగి ఉంది (ఈ ఫాంట్ IPA డయాక్రిటిక్స్ యొక్క కచ్చితమైన పొజిషనింగ్ కు సంబంధించి ఓపెన్ టైప్)
భారతీయ కీబోర్డ్ లేవుట్ లను ఉపయోగించడం కష్టంగా ఉండే యూజర్ ల కొరకు ఇండిక్ స్క్రిప్ట్ ల కొరకు వెస్ట్రన్ (ఇంగ్లిష్, జర్మన్) కీబోర్డు లేవుట్ లు
ఒక MS వర్డ్ టెంప్లెట్, OT ఫాంట్ లను తేలికగా ఉపయోగించడానికి, లాటిన్ స్క్రిప్ట్ లోనికి ట్రాన్స్ లిటరేషన్ కొరకు సహాయకారిగా ఉండే మ్యాక్రోలతో ఇండొలిపి ఉంది.
మరో ప్రయోజనం ఏమిటంటే ఓపెన్ టైప్ యూనికోడ్ ఆధారితమైనది. అంటే, ఈ ప్రపంచవ్యాప్త ప్రమాణానికి కట్టుబడి ఉండటం ద్వారా, OT ఫాంట్‌తో టైప్ చేసిన పాఠాలు ఒకే లిపిలోని అన్ని ఇతర OT ఫాంట్‌లకు అనుకూలంగా ఉంటాయి. ఇది డేటా మార్పిడిని బాగా సులభతరం చేస్తుంది, ఉదాహరణకు. ఇ-మెయిల్స్ రాయడం లేదా ఇండిక్ స్క్రిప్ట్స్‌లో MS వర్డ్ లేదా ఎక్సెల్ పత్రాలను మార్పిడి చేయడం.
మూలాలు
వర్గం:తెలుగు ఖతులు
పరిగి మండలం (శ్రీ సత్యసాయి జిల్లా)
పరిగి మండలం, ఆంధ్రప్రదేశ్ రాష్ట్రంలోని శ్రీ సత్యసాయి జిల్లాకు చెందిన మండలం. మండల కేంద్రం పరిగితో సహా, మండలంలో 16 గ్రామాలున్నాయి. మండలానికి తూర్పున హిందూపురం, ఈశాన్యంలో సోమందేపల్లె, ఉత్తరాన రొద్దం, వాయవ్యంలో కర్ణాటక, పశ్చిమాన మడకశిర, దక్షిణాన కర్ణాటక సరిహద్దులుగా ఉన్నాయి.
గణాంకాలు
2011 భారత జనాభా లెక్కలు ప్రకారం మండం లోని జనాభా - మొత్తం 	58,225 - అందులో పురుషులు 	30,003 - స్త్రీలు 	28,222
2001-2011 దశాబ్దిలో మండల జనాభా 52,852 నుండి 10.17% పెరిగి, 58,225 కు చేరింది. ఇదే కాలంలో జిల్లా జనాభా పెరుగుదల 12.1%.
ఉప్ప‌ల‌పాటి సుంద‌ర‌నాయుడు
ఉప్ప‌ల‌పాటి సుంద‌ర‌నాయుడు (1936 జులై 1 - 2022 ఏప్రిల్ 28) ప్ర‌ముఖ పారిశ్రామిక‌వేత్త‌, బాలాజీ హ్యాచ‌రీస్ వ్య‌వ‌స్థాప‌కుడు.
వ్యక్తిగత జీవితం
1936 జులై 1న ఆంధ్రప్రదేశ్‌లోని చిత్తూరు జిల్లా తవణంపల్లె మండలం కంపలపల్లెలో గోవిందునాయుడు, మంగమ్మ దంపతులకు ఉప్పలపాటి సుందరనాయుడు జన్మించారు. వీరు మొత్తం ఐదుగురు తోబుట్టువులు. వీరిది ఉమ్మడి కుటుంబం. పైగా మధ్య తరగతి వ్యవసాయ కుటుంబం. అయినా టి.పుత్తూరు పాఠశాలలో ప్రాథమిక విద్య, అరగొండ జడ్పీ హైస్కూల్‌లో ఉన్నత పాఠశాల విద్య, తిరుపతి ఎస్వీ ఆర్ట్స్‌ కళాశాలలో డిగ్రీ పూర్తి చేశారు. ఆ తర్వాత బొంబాయి వెటర్నరీ యూనివర్సిటీలో బీవీఎస్సీ ఆయన పూర్తి చేశారు. 1964 డిసెంబర్ 9న సుందరనాయుడికి పెమ్మసాని సుజీవనతో వివాహం జరిగింది. వీరికి ఇద్దరు కుమార్తెలు. శైలజ, నీరజ. శైలజాకిరణ్‌ రామోజీగ్రూప్‌ సంస్థల ఛైర్మన్‌ చెరుకూరి రామోజీరావు పెద్ద కోడలు. మార్గదర్శి చిట్ ఫండ్‌ ప్రైవేట్‌ లిమిటెడ్‌ కి మేనేజింగ్‌ డైరెక్టర్‌.
వృత్తి, వ్యాపారం
వెటర్నరీ డాక్టర్ గా వృత్తి ప్రారంభించినా కోళ్ల పరిశ్రమ అభివృద్ధికి అమితమైన కృషి చేశారు. ఉమ్మడి ఆంధ్రప్రదేశ్‌లో తొలితరం పారిశ్రామికవేత్తగా గుర్తింపు పొందారు. ఏపీ పౌల్ట్రీ సమాఖ్య అధ్యక్షుడిగా సుందరనాయుడు సేవలందించారు. చిత్తూరులో బాలాజీ హ్యాచ‌రీస్ స్థాపించి అనేకమంది యువతకు ఉపాధి కల్పించారు. అలాగే యువతను చైతన్య పరచడానికి నేతాజీ బాలానంద సంఘాన్ని స్థాపించారు. గ్రామస్థుల సహకారంతో ఈ సంఘానికి శాశ్వత భవనాన్ని నిర్మించారు. యువతకు గ్రంథాలయం, క్రీడా పరికరాలను సమకూర్చారు. కొంతకాలం చిత్తూరు జిల్లా పీలేరులో పశు వైద్యుడిగా ప్రభుత్వ ఉద్యోగం చేశారు. అనంతరం చిత్తూరు, అనంతపురం, తమిళనాడులోని కృష్ణగిరి జిల్లాల్లో పశు వైద్యుడిగా సేవలందించారు. రైతులకు అదనపు ఆదాయాన్ని కల్పించాలన్న ఆలోచనతో కోళ్ల పెంపకం ప్రోత్సహించారు. ఫౌల్ట్రీ రంగానికి సుందరనాయుడు చేసిన కృషికిగానూ అనేక అరుదైన గౌరవాలు అందుకున్నారు. న్యూజెర్సీ ప్రభుత్వం 'డూయర్‌ ఆఫ్‌ ద ఫౌల్ట్రీ ఇన్‌ సౌత్‌ ఇండియా' అవార్డుతో ఆయనని సత్కరించింది.
మరణం
85 ఏళ్ళ ఉప్ప‌ల‌పాటి సుంద‌ర‌నాయుడు హైదరాబాద్‌లోని ఓ ప్రైవేటు ఆసుపత్రిలో చికిత్స పొందుతూ 2022 ఏప్రిల్ 28న తుదిశ్వాస విడిచారు.
మూలాలు
వర్గం:ఆంధ్రప్రదేశ్‌ పారిశ్రామికవేత్తలు
గుండ అప్పలసూర్యనారాయణ
గుండ అప్పలసూర్యనారాయణ ఆంధ్రప్రదేశ్ రాష్ట్రానికి చెందిన రాజకియ నాయకుడు. ఆయన 1985 నుండి 2004 వరకు శ్రీకాకుళం నియోజకవర్గం నుంచి నాలుగుసార్లు ఎమ్మెల్యేగా గెలిచి, రెండు పర్యాయాలు మంత్రిగా పని చేశాడు.
రాజకీయ జీవితం
గుండ అప్పలసూర్యనారాయణ 1981లో జరిగిన శ్రీకాకుళం మున్సిపల్ ఎన్నికల్లో పోటీ చేసి కౌన్సిలర్‌గా తన రాజకీయ జీవితాన్ని ప్రారంభించాడు. అనంతరం తెలుగుదేశం పార్టీలో చేరి 1985 నుండి 2004 వరకు వరుసగా నాలుగుసార్లు ఎమ్మెల్యేగా గెలిచి, 1987లో కరువు మంత్రిగా, 1989లో బీసీ, ఎస్సీ, సాంఘిక సంక్షేమ, మహిళా & శిశు సంక్షేమ శాఖ మంత్రిగా పని చేశాడు.
మూలాలు
వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:శ్రీకాకుళం జిల్లా రాజకీయ నాయకులు వర్గం:శ్రీకాకుళం జిల్లా నుండి ఎన్నికైన శాసన సభ్యులు
డిజిటల్ ఇండియా కార్పొరేషన్
thumb|భారత ఉప రాష్ట్రపతి [[ముప్పవరపు వెంకయ్య నాయుడు|ఎం. వెంకయ్య నాయుడు న్యూఢిల్లీలో "అందరికీ డిజిటల్ రేడియో - డిజిటల్ ఇండియా ప్రధానమంత్రి కలలను సాధించడం" ప్రారంభోత్సవ సభలో]] డిజిటల్ ఇండియా కార్పొరేషన్ (Digital India Corporation) అనేది కంపెనీల చట్టం 2013 లోని సెక్షన్ 8 కింద భారత ప్రభుత్వ ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ (ఎంఇఐటివై) ఏర్పాటు చేసిన లాభాపేక్ష లేని సంస్థ. పూర్వము  ఈ సంస్థ పేరు  'మీడియా ల్యాబ్ ఆసియా'  గా ఉన్నది. తదుపరి సెప్టెంబర్ 8, 2017 రోజు 'డిజిటల్ ఇండియా కార్పొరేషన్' పేరుగా సవరణ చేయడం జరిగింది.
డిజిటల్ ఇండియా కార్యక్రమం లోని లక్ష్యాలను సాధించడంలో డిజిటల్ ఇండియా కార్పొరేషన్ (డిఐసి) నాయకత్వం,మార్గనిర్దేశం వహిస్తుంది. ఇ-గవర్నెన్స్ ప్రాజెక్టుల కోసం సామర్థ్య పెంపుదల, ఉత్తమ పద్ధతులను ప్రోత్సహించడం, ప్రభుత్వ-ప్రైవేటు భాగస్వామ్యాలను ప్రోత్సహించడం, వివిధ రంగాలలో ఆవిష్కరణలను, సాంకేతిక పరిజ్ఞానాన్ని పెంపొందించడం ద్వారా డిజిటల్ ఇండియా మిషన్ ను ముందుకు తీసుకెళ్లడానికి కేంద్ర / రాష్ట్రాల మంత్రిత్వ శాఖల విభాగాలకు సహాయ పడుతుంది.
లక్ష్యం
డిజిటల్ ఇండియా కార్పొరేషన్ ను భారత ప్రభుత్వ ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ (ఎంఇఐటివై) ఏర్పాటు చేసింది, సామాన్య మానవుడి ప్రయోజనం కోసం  సమాచార, సాంకేతికను (ఇన్ఫర్మేషన్,సాంకేతిక కమ్యూనికేషన్ ), ఇతర అభివృద్ధి చెందుతున్న సాంకేతిక పరిజ్ఞానాలను ఆవిష్కరించడానికి, అభివృద్ధి చేయడానికి, అమలు చేయడానికి ఏర్పాటు చేసింది.
డిజిటల్ ఇండియా కార్యక్రమం లోని లక్ష్యాలను సాధించడంలో డిజిటల్ ఇండియా కార్పొరేషన్ నాయకత్వం వహిస్తుంది. ఇ-గవర్నెన్స్ ప్రాజెక్టుల కోసం సామర్థ్య నిర్మాణం, ఉత్తమ పద్ధతులను ప్రోత్సహించడం, ప్రభుత్వ-ప్రైవేట్ భాగస్వామ్యాన్ని ప్రోత్సహించడం, వివిధ రంగాలలో ఆవిష్కరణలు, సాంకేతిక పరిజ్ఞానాన్ని పెంపొందించడం ద్వారా డిజిటల్ ఇండియా మిషన్ ను ముందుకు తీసుకెళ్లడానికి కేంద్ర / రాష్ట్రాల మంత్రిత్వ శాఖలు / విభాగాలకు వ్యూహాత్మక మద్దతును అందిస్తుంది. దీర్ఘకాలంలో సంస్థ స్వయంప్రతిపత్తి, లాభదాయకతను నిర్ధారించడానికి పరిశ్రమలతో భాగస్వామ్యాన్ని సమన్వయం చేస్తుంది. ప్రజలకు సేవలను అందుబాటులో రావడానికి ఆదాయ ఆధారిత నమూనాలను అభివృద్ధి చేస్తుంది.ఈ కార్యక్రమాలను నిర్వ హించడం కోసం డిజిటల్ ఇండియా కార్పొరేషన్ ప్రభుత్వం, మార్కెట్ ల నుంచి  నైపుణ్యాలను, వనరులను అందిస్తుంది. ప్రతిభావంతుల న్యాయబద్ధమైన కలయికతో డిజిటల్ ఇండియా సంబంధిత ప్రాజెక్టులను విజయవంతంగా రూపొందించడానికి ప్రభుత్వం విస్తృత వనరులతో సిద్ధంగా ఉందని నిర్ధారిస్తుంది.
నిర్మాణం
ప్రభుత్వంలో వేగంగా పెరుగుతున్న డిజిటల్ ప్రాముఖ్యతను దృష్టిలో ఉంచుకుని, డిజిటల్ ఇండియా కార్పొరేషన్ సమగ్ర పునర్నిర్మాణాన్ని యోచిస్తోంది. డిజిటల్ ఇండియా కార్పొరేషన్ లో టెక్నాలజీ డెవలప్ మెంట్ & డిప్లాయ్ మెంట్ తో సహా బహుళ విభాగాలు ఉన్నాయి.సంస్థకు వచ్చే ప్రతిపాదనల కోసం వాటి లోని ప్రాముఖ్యతను దృష్టిలో పెట్టుకొని, ఆర్టిఫిషియల్ ఇంటెలిజెన్స్ ,మెషిన్ లెర్నింగ్, లాంగ్వేజ్ టెక్నాలజీస్ మొదలైన వాటితో సహా తాజా సాంకేతికతలపై డిజిటల్ ఇండియా కార్పొరేషన్ భవిష్యత్తులో మరిన్ని విభాగాలను కలిగి ఉంటుందని పేర్కొంటున్నారు.
విభాగాలు
డిజిటల్ ఇండియా కార్పొరేషన్ 5 వేర్వేరు విభాగాలను కలిగి ఉంది అవి టెక్నాలజీ డెవలప్ మెంట్ అండ్ డిప్లాయ్ మెంట్ డివిజన్, నేషనల్ ఇ-గవర్నెన్స్ డివిజన్,
టెక్నాలజీ డెవలప్ మెంట్ అండ్ డిప్లాయ్ మెంట్ డివిజన్,), మై గవ్ ఫ్లాట్ ఫాం, స్టార్టప్ హబ్,ఇండియా సెమీకండక్టర్ మిషన్ (ఐఎస్ఎమ్) ఉన్నాయి.
టెక్నాలజీ డెవలప్ మెంట్ అండ్ డిప్లాయ్ మెంట్ డివిజన్ ఆరోగ్య సంరక్షణ, విద్య, జీవనోపాధి మెరుగుదల (వ్యవసాయం, హస్తకళలు, ఎంఎస్ఎంఈలు)  వికలాంగుల సాధికారత (దివ్యాంగులు) వంటి కొన్ని కేంద్రీకృత రంగాలలో ఇన్ఫర్మేషన్ & కమ్యూనికేషన్ టెక్నాలజీస్  ప్రయోజనాలను తీసుకురావాలనే లక్ష్యంతో సమాజంలోని అట్టడుగు స్థాయిలో సామాజిక-ఆర్థిక అభ్యున్నతి కోసం సృజనాత్మక పరిష్కారాల ప్రయోజనాలను తీసుకురావడమే   ఈ విభాగం లక్ష్యం. సాంకేతిక పరిజ్ఞానాలను అభివృద్ధి చేయడం,వాటిని ప్రజల దైనందిన జీవితంలోకి తీసుకురావడంలో సహకార పరిశోధన దృక్పథంపై ఈ విభాగం పనిచేస్తుంది.
నేషనల్ ఇ-గవర్నెన్స్ డివిజన్ (ఎన్ ఇ జి డి) నేషనల్ ఇ-గవర్నెన్స్ ప్లాన్యొకార్యకలాపాలను చేపట్టడానికి ఏర్పాటు చేయబడ్డ ఒక స్వతంత్ర బిజినెస్ డివిజన్ (IBD), మై గవర్నమెంట్  ప్లాట్ ఫాం(గవ్ ప్లాట్ ఫాం), స్టార్టప్ హబ్, వంటివి ఇందులో ఉన్నాయి. డిజిటల్ ఇండియా కార్పొరేషన్ నుండి పూర్తి ఆర్థిక, మానవ వనరుల స్వయంప్రతిపత్తిని పొందుతుంది. ఈ సంస్థ కార్యక్రమాలకు అధ్యక్షుడు, నిర్వహణ అధికారి స్వంత అధిపతి,  ప్రభుత్వ సిబ్బందిని  డిప్యుటేషన్ పై తీసుకరావడం జరుగుతుంది. భారత ప్రభుత్వ ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ (ఎంఇఐటివై) ద్వారా గుర్తించబడ్డ నిర్ధిష్ట ఇ-గవర్నెన్స్ ప్రాజెక్టులు/కార్యక్రమాల నిర్వహణ కొరకు ప్రభుత్వ నిధులు ఈ విషయంలో అమల్లో ఉన్న నిబంధనలకు లోబడి నేరుగా డివిజన్ కు బదిలీ చేయబడతాయి. దేశవ్యాప్తంగా ఎన్ ఇ జి పి 2.0 కింద మిషన్ మోడ్ ప్రాజెక్ట్ లు, సపోర్ట్ కాంపోనెంట్ ల కొరకు ఒకటిగా పనిచేస్తుంది. కేంద్ర మంత్రిత్వ శాఖలు/ విభాగాలు/ రాష్ట్ర ప్రభుత్వాలకు వారి ఇ-గవర్నెన్స్ కార్యక్రమాల ప్రచారంలో ఎన్ఇజిడి  మద్దతు  అందిస్తుంది.
మై గవ్ ప్లాట్ ఫామ్ అనేది ఒక ప్రత్యేకమైన మైలురాయిని ఛేదించే కార్యక్రమం. దీనిని ప్రధాన మంత్రి నరేంద్ర మోదీ 2014 జూలై 26న ప్రారంభించారు. సామాన్య పౌరుని భాగస్వామ్యంతో కూడిన ఈ తరహా భాగస్వామ్య పాలన చొరవలో ఇది ఒక ప్రత్యేకమైన మొదటిది. భారతదేశంలో సామాజిక, ఆర్థిక పరివర్తనకు దోహదం చేయాలనే అంతిమ లక్ష్యంతో సామాన్య పౌరుడు, నిపుణులతో కూడిన ఆలోచనలతో సామాన్య మానవుడి కి అందుబాటులో ఉంచడం దీని ఉద్దేశ్యం. thumb|ది ఎంటర్‌ప్రెన్యూర్ ఇండియా ద్వారా డిజిటల్ స్టార్టప్ ఆఫ్ ఇండియా 2017 స్టార్టప్ హబ్ ఇందులో దాదాపు 8000 టెక్ స్టార్టప్ లతో అత్యంత శక్తివంతమైన స్టార్టప్ ఎకోసిస్టమ్ లలో భారతదేశం ఒకటి, ప్రపంచంలోని 2 వ అతిపెద్ద స్టార్టప్ పర్యావరణ వ్యవస్థగా మారింది. భారత ప్రభుత్వ ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ (ఎంఇఐటివై) ఈ పర్యావరణ వ్యవస్థ విస్తరణ దిశగా దేశవ్యాప్తంగా సంబంధిత కార్యకలాపాల శ్రేణికి నాయకత్వం వహిస్తూ,సులభతరం గా ఉంటుంది.
ఇండియా సెమీకండక్టర్ మిషన్ (ఐఎస్ఎమ్)
సెమీకండక్టర్లను అభివృద్ధి చేయడానికి, పర్యావరణ వ్యవస్థను అభివృద్ధి చేయడానికి భారతదేశం వ్యూహాలను ముందుకు నడిపించడానికి పరిపాలన ఆర్థిక స్వయంప్రతిపత్తితో డిజిటల్ ఇండియా కార్పొరేషన్ లోపల స్వతంత్ర వ్యాపార విభాగంగా ఇండియా సెమీకండక్టర్ మిషన్ (ఐఎస్ఎమ్) నోడల్ ఏజెన్సీగా వ్యవహరిస్తుంది,
మూలాలు
వర్గం:డిజిటల్ విప్లవం వర్గం:డిజిటల్ ఇండియా వర్గం:ఎలక్ట్రానిక్స్ వర్గం:సమాచార సంస్థలు వర్గం:భారత ప్రభుత్వ సంస్థలు
పామిడి మండలం
పామిడి మండలం, ఆంధ్రప్రదేశ్ రాష్ట్రంలోని అనంతపురం జిల్లాకు చెందిన మండలం.
కొడంగల్ పురపాలకసంఘం
కొడంగల్ పురపాలకసంఘం, తెలంగాణ రాష్ట్రం, వికారాబాదు జిల్లా కు చెందిన ఒక పట్టణ స్థానిక స్వపరిపాలన సంస్థ. కొడంగల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గం లోని కొడంగల్ అసెంబ్లీ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న కొడంగల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
కొడంగల్ చదరపు కిలోమీటర్ల విస్తీర్ణంలోఉంది. ఇది 17.11°N, 77.623°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 115 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం మంది కాగా, అందులో మంది పురుషులు, మంది మహిళలు ఉన్నారు. గృహాలు ఉన్నాయి ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 12 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో జగదీశ్వర్ రెడ్డి చైర్‌పర్సన్‌గా, ఉషారాణి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:వికారాబాదు జిల్లా పురపాలక సంఘాలు వర్గం:2018 స్థాపితాలు
ఎంజాయ్
ఎంజాయ్ 2004, మార్చి 5న విడుదలైన తెలుగు చలనచిత్రం. టి.ఎన్. రాజు దర్శకత్వం వహించిన ఈ చిత్రంలో ఖయ్యూం, చిత్ర, జయప్రకాష్ రెడ్డి, బ్రహ్మానందం, ఆలీ, ఎం. ఎస్. నారాయణ, గుండు హనుమంత రావు, కవిత ముఖ్యపాత్రలలో నటించగా, చక్రి సంగీతం అందించారు.
మూలాలు
వర్గం:2004 తెలుగు సినిమాలు వర్గం:తెలుగు కుటుంబకథా చిత్రాలు వర్గం:చక్రి సంగీతం అందించిన సినిమాలు వర్గం:తెలుగు ప్రేమకథ చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:ఆలీ నటించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:కాంతారావు నటించిన చిత్రాలు వర్గం:బ్రహ్మానందం నటించిన సినిమాలు
పి. రోహిత్ రెడ్డి
'''పి. రోహిత్ రెడ్డి''' తెలంగాణ రాష్ట్రానికి చెందిన రాజకీయ నాయకుడు, తాండూర్ శాసనసభ నియోజకవర్గ శాసన సభ్యుడు.
రాజకీయ విశేషాలు
2018 లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ అభ్యర్థిగా పోటీ చేసి సమీప తెలంగాణ రాష్ట్ర సమితి పార్టీ అభ్యర్థి పట్నం మహేందర్ రెడ్డి పై 2385 ఓట్ల మెజారిటీతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:1984 జననాలు వర్గం:తెలంగాణ శాసన సభ్యులు (2018)
రాములు
రాములు భారతీయులలో కొందరు పురుషుల పేరు.
దేవ్
దేవ్ 2019లో విడుదలైన తెలుగు సినిమా. ప్రిన్స్‌ పిక్చర్స్‌ బ్యానర్ పై ఎస్‌. లక్ష్మణ్‌ కుమార్‌ నిర్మించిన ఈ సినిమాకు రజత్‌ రవిశంకర్‌ దర్శకత్వం వహించాడు. కార్తీ, రకుల్ ప్రీత్ సింగ్, రమ్యకృష్ణ, ప్రకాష్‌రాజ్‌, ఆర్జే విఘ్నేష్‌కాంత్, అమృత శ్రీనివాసన్ ప్రధాన పాత్రల్లో నటించిన ఈ సినిమా ఫిబ్రవరి 14, 2019న విడుదలైంది.